CELEX: 52014PC0525
Language: mt
Date: 2014-08-19
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda tal-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet (Galileo)

|
			
		
		
		52014PC0525
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda tal-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet (Galileo) /* COM/2014/0525 final - 2014/0243 (NLE) */
			
				
		
		
			
			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
Sabiex jiġu żgurati
ċ-ċertezza tad-dritt u l-omoġeneità meħtieġa tas-Suq
Intern, il-Kumitat Konġunt taż-ŻEE għandu jintegra
l-leġiżlazzjoni kollha relevanti tal-UE fil-Ftehim ŻEE mill-aktar
fis possibbli wara l-adozzjoni tagħha. 
L-Artikolu 78 tal-Ftehim ŻEE
jipprovdi li l-Partijiet Kontraenti jsaħħu u jwessgħu
l-kooperazzjoni fil-qafas tal-attivitajiet tal-Unjoni fl-oqsma, tas-servizzi
tal-informazzjoni, u r-riċerka u l-innovazzjoni, fost l-oħrajn. 
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Protokoll 31 tal-Ftehim
ŻEE dwar il-kooperazzjoni f'oqsma speċifiċi li ma jagħmlux
parti mill-erba' libertajiet sabiex jippermetti t-tiġdid tal-koperazzjoni
tal-Partijiet Kontraenti fil-qasam tas-servizzi tal-informazzjoni, u
r-riċerka u l-innovazzjoni.
Sabiex tiġi estiża l-kooperazzjoni
tal-Partijiet Kontraenti tal-Ftehim ŻEE, id-Deċiżjoni
1104/2011/UE tal-Parlament Ewropew u tal-Kunsill tal-25 ta' Ottubru 2011 dwar
ir-regoli ta' aċċess għas-servizz pubbliku regolat offrut
mis-sistema dinjija ta' navigazzjoni bis-satellita li ġiet stabbilita
taħt il-programm Galileo[1]
jeħtieġ li tiġi inkorporata fil-Ftehim ŻEE.
Il-Protokoll 31 għall-Ftehim ŻEE
għandu għalhekk jiġi emendat sabiex tkun tista' sseħħ
din il-kooperazzjoni estiża.
Għandu jiġi nnutat li
l-Liechtenstein iddeċida li ma jipparteċipax f'din l-attività u
l-parteċipazzjoni tal-Islanda hija sospiża sakemm jiġi
deċiż mod ieħor mill-Kumitat Konġunt taż-ŻEE.
3.           L-ELEMENTI
ĠURIDIĊI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim ŻEE jistipula li, wara proposta
mill-Kummissjoni, il-Kunsill jistabbilixxi l-pożizzjoni li għandha
tiġi adottata f'isem l-Unjoni fir-rigward ta' Deċiżjonijiet
bħal dawn. 
Il-Kummissjoni tressaq l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
2014/0243 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha tiġi
adottata, f'isem l-Unjoni Ewropea, fil-Kumitat Konġunt taż-ŻEE
dwar emenda tal-Protokoll 31 tal-Ftehim ŻEE, dwar kooperazzjoni f'oqsma
speċifiċi li ma jagħmlux parti mill-erba' libertajiet (Galileo)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 172
flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[2],
u b'mod partikolari l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Ftehim dwar
iż-Żona Ekonomika Ewropea[3]
("il-Ftehim ŻEE") daħal fis-seħħ
fl-1 ta' Jannar 1994.
(2)       Skont l-Artikolu 98
tal-Ftehim ŻEE, il-Kumitat Konġunt taż-ŻEE jista'
jiddeċiedi li jemenda, fost l-oħrajn, il-Protokoll 31 tal-Ftehim
ŻEE ("il-Protokoll 31").
(3)       Il-Protokoll 31 fih
dispożizzjonijiet u arranġamenti dwar kooperazzjoni f'oqsma speċifiċi
li ma jagħmlux parti mill-erba' libertajiet.
(4)       Huwa xieraq li
l-kooperazzjoni tal-Partijiet Kontraenti tiġi estiża
għall-Ftehim ŻEE sabiex jinkludi d-Deċiżjoni
Nru 1104/2011/UE tal-Parlament Ewropew u tal-Kunsill[4].
(5)       Għalhekk,
il-Protokoll 31 għandu jiġi emendat skont dan.
(6)       Il-pożizzjoni tal-Unjoni
fi ħdan il-Kumitat Konġunt taż-ŻEE għandha
għalhekk tkun ibbażata fuq l-abbozz ta' Deċiżjoni li jinsab
mehmuż.
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata, f'isem l-Unjoni Ewropea, fil-Kumitat Konġunt taż-ŻEE
dwar l-emenda proposta għall-Protokoll 31 tal-Ftehim ŻEE,
dwar kooperazzjoni f'oqsma speċifiċi li ma jagħmlux parti
mill-erba' libertajiet, tkun ibbażata fuq l-abbozz ta' Deċiżjoni
tal-Kumitat Konġunt taż-ŻEE mehmuż ma' din
id-Deċiżjoni.
Artikolu 2
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 287, 4.11.2011, p. 1.
[2]               ĠU L 305, 30.11.1994, p. 6.
[3]               ĠU L 1, 3.1.1994, p. 3. 
[4]               Id-Deċiżjoni Nru 1104/2011/UE tal-Parlament
Ewropew u tal-Kunsill tal-25 ta' Ottubru 2011 dwar ir-regoli ta'
aċċess għas-servizz pubbliku regolat offrut mis-sistema dinjija
ta' navigazzjoni bis-satellita li ġiet stabbilita taħt il-programm
Galileo (ĠU L 287, 4.11.2011, p. 1)
ANNESS
DEĊIŻJONI TAL-KUMITAT KONĠUNT TAŻ-ŻEE
Nru .../2014
ta' 
li temenda l-Protokoll 31 tal-Ftehim ŻEE, 
dwar kooperazzjoni f'oqsma speċifiċi li ma jagħmlux parti
mill-erba' libertajiet
IL-KUMITAT KONĠUNT
TAŻ-ŻEE,
Wara li kkunsidra l-Ftehim dwar iż-Żona
Ekonomika Ewropea ("il-Ftehim ŻEE"), u b'mod partikolari
l-Artikoli 86 u 98 tiegħu,
Billi:
(1)              
In-Norveġja ħadet sehem u kkontribwiet
finanzjarjament għall-attivitajiet tal-Programmi tal-GNSS Ewropej li
jirriżultaw mir-Regolament (KE) Nru 683/2008 tal-Parlament Ewropew u
tal-Kunsill[1]
u se tkompli tipparteċipa u tikkontribwixxi finanzjarjament
għall-attivitajiet li jirriżultaw mir-Regolament (UE)
Nru 1285/2013[2]
permezz tal-inklużjoni ta' dawk ir-Regolamenti fil-Protokoll 31 tal-Ftehim
ŻEE. 
(2)              
In-Norveġja u l-Islanda għandhom interess
fis-servizzi kollha li se jiġu offruti mis-sistema stabbilita skont
il-programm Galileo, inkluż is-Servizz Pubbliku Regolat ("PRS").
(3)              
Huwa għalhekk xieraq li l-kooperazzjoni
tal-Partijiet Kontraenti tal-Ftehim ŻEE tiġi estiża sabiex
tinkludi d-Deċiżjoni Nru 1104/2011/UE tal-Parlament Ewropew u
tal-Kunsill tal-25 ta' Ottubru 2011 dwar ir-regoli ta' aċċess
għas-servizz pubbliku regolat offrut mis-sistema dinjija ta' navigazzjoni
bis-satellita li ġiet stabbilita taħt il-programm Galileo[3].
(4)              
In-Norveġja tista' ssir parteċipant
fil-PRS soġġett għall-kundizzjonijiet imsemmija
fl-Artikolu 3(5) tad-Deċiżjoni 1104/2011/UE.
(5)              
Il-Ftehim bejn ir-Renju tan-Norveġja u
l-Unjoni Ewropea dwar il-proċeduri ta' sigurtà għall-iskambju ta'
informazzjoni klassifikata[4],
li ġie ffirmat fit-22 ta' Novembru 2004, japplika mill-1 ta' Diċembru
2004.
(6)              
Il-Ftehim ta' Kooperazzjoni dwar in-Navigazzjoni
bis-Satellita bejn l-Unjoni Ewropea u l-Istati Membri tagħha u r-Renju
tan-Norveġja[5],
li ġie ffirmat fit-22 ta' Settembru 2010, japplika provviżorjament
mill-1 ta' Mejju 2011.
(7)              
Il-Protokoll 31 tal-Ftehim ŻEE għandu
għalhekk jiġi emendat sabiex jippermetti din il-kooperazzjoni
estiża.
ADOTTA DIN ID-DEĊIŻJONI:
Artikolu 1
Il-paragrafu li ġej jiddaħħal
wara l-paragrafu 8c fl-Artikolu 1 tal-Protokoll 31 tal-Ftehim
ŻEE:
"8d.        (a)     L-Istati tal-EFTA
jipparteċipaw fl-attivitajiet li jistgħu jirriżultaw mill-att
tal-Unjoni li ġej:
-        32011 D 1104:
Id-Deċiżjoni Nru 1104/2011/UE tal-Parlament Ewropew u tal-Kunsill
tal-25 ta' Ottubru 2011 dwar ir-regoli ta' aċċess għas-servizz
pubbliku regolat offrut mis-sistema dinjija ta' navigazzjoni bis-satellita li
ġiet stabbilita taħt il-programm Galileo (ĠU L 287, 4.11.2011,
p. 1).
(b)     L-Istati tal-EFTA jistgħu jsiru
parteċipanti fil-PRS soġġett għall-konklużjoni
tal-Ftehimiet imsemmija fl-Artikolu 3(5)(a) u (b) tad-Deċiżjoni
1104/2011/UE.
(c)     Il-parteċipazzjoni tal-Istati
tal-EFTA f'diversi kumitati u gruppi ta' esperti relatati mal-PRS għandha
tiġi indirizzata fir-regoli ta' proċedura korrispondenti
tagħhom.
(d)     L-Artikolu 10
tad-Deċiżjoni 1104/2011/UE ma japplikax għall-Istati tal-EFTA.
(e)     Dan il-paragrafu ma japplikax
għal-Liechtenstein.
(f)     Fir-rigward tal-Islanda, dan il-paragrafu
huwa sospiż sakemm jiġi deċiż mod ieħor mill-Kumitat
Konġunt taż-ZEE."
Artikolu 2
Din id-Deċiżjoni tidħol
fis-seħħ fil-jum wara l-aħħar notifika skont
l-Artikolu 103(1) tal-Ftehim ŻEE*.
Artikolu
3
Din id-Deċiżjoni tiġi
ppubblikata fit-Taqsima ŻEE ta' Il-Ġurnal Uffiċjali
tal-Unjoni Ewropea u fis-Supplement taż-ŻEE tiegħu.
Magħmul fi Brussell, .
                                                                       Għall-Kumitat
Konġunt taż-ŻEE
                                                                       Il-President
                                                                       
                                                                       
                                                                       
                                                                       Is-Segretarji
                                                                       għall-Kumitat
Konġunt taż-ŻEE
                                                                       
[1]               ĠU L 196, 24.7.2008, p. 1.
[2]               ĠU L 347, 20.12.2013, p. 1.
[3]               ĠU L 287, 4.11.2011, p. 1.
[4]               ĠU L 362, 9.12.2004, p. 29.
[5]               ĠU L 283, 29.10.2010, p. 12.
*               [Mhumiex indikati rekwiżiti kostituzzjonali.] [Huma indikati rekwiżiti kostituzzjonali.]